Wayde van Niekerk

Veidas van Nykerkas  (, g. 1992 m. liepos 15 d. Keiptaune, PAR) – pietų afrikietis, legvaatletis, kuris specializuojasi 200 ir 400 m sprinto rungtyse. 2016 m. olimpinis čempionas, dukart pasaulio čempionas 400 m distancijoje, pasaulio rekordininkas. 2016 m. rugpjūtį pasiekė naują 400 m rungties rekordą, kuris 16 metų priklausė Maiklui Džonsonui.

Karjera 

Pirmą kartą tarptautinėje arenoje startavo 2010 m. jaunimo pasaulio čempionate, kur užėmė 4 vietą 200 m bėgimo rungtyje. Laimėjo bronzos medalį 4×400 m estafetėje Kazanės vasaros universiadoje 2013 m.

2015 m. liepos 4 d. dalyvavo Areva susitikimo varžybose, kur pasiekė Afrikos rekordą 400 m bėgime – 43,96 sek. Jis tapo pirmuoju afrikiečiu, kuriam pavyko nubėgti 400 m greičiau, nei per 44 sek. Rekordas teišsilaikė 1 dieną, nes jau liepos 5 d. Isaac Makwala distanciją įveikė per 43,72 sek.

Laimėjo 2015 m. Pasaulio lengvosios atletikos čempionatą, pasiekdamas Afrikos rekordą – 43,48 sek. Šis rezultatas tapo 4–uoju istorijoje iš greičiausių 400 m rungtyje. 2017 m. Pasaulio lengvosios atletikos čempionate iškovojo antrą vietą, 200 m nubėgęs per 20,11 sek., pirmą vietą - 400 m su 43,98 sek. rezultatu.

2016 m. rugpjūčio 14 d. laimėjo Rio de Žaneiro olimpines žaidynes su nauju pasaulio rekordu – 43,03 sek., sumušęs Maiklo Džonsono rekordą – 43,18 sek., – pasiektą 1999 m. Pasaulio lengvosios atletikos čempionate.

Šaltiniai

Nuorodos 

 Veidas van Nykerkas IAAF svetainėje

Pietų Afrikos Respublikos olimpiečiai
Pietų Afrikos Respublikos sprinteriai
Pasaulio rekordininkai